Qarakəmər dağı
Qarakəmər dağı – Ordubad rayonu ərazisində dağ (hünd. 1153,7 m). Zəngəzur silsiləsindən cənub-qərbə ayrılan Dəmirlidağ-Göydağ  qolunun Göydağ  zirvəsindən cənuba uzanan Gəvək şaxəsində zirvə. Gilançay kəndindən 1 km-dək şimal-qərbdədir. Alt Eosenin İpr mərtəbəsinin orta hissəsinə aid Gilançay lay dəstəsinin terrigen-çökmə süxurlarından təşkil olunmuş günbəzvari yüksəklikdir. Tektonik cəhətdən Ordubad qarılma zonasının Paradaş seqmentində, eyniadlı əyilmənin cənub-qərb cinahına aid Qarakəmər sinklinalının nüvə hissəsində yerləşir.